CELEX: 32014D0766
Language: lt
Date: 1404864000000
Title: 2014/766/ES: 2014 m. liepos 9 d. Komisijos sprendimas dėl pagalbos schemos SA.18042 (2013/C) (ex MX 17/2009) (ex NN 61/2004) kurią įgyvendino Ispanija dėl atleidimo nuo biokuro akcizo mokesčio (pranešta dokumentu Nr. C(2014) 4530)  Tekstas svarbus EEE

7.11.2014   
               
               
                  LT
               
               
                  Europos Sąjungos oficialusis leidinys
               
               
                  L 323/12
               
            KOMISIJOS SPRENDIMAS
      2014 m. liepos 9 d.
      dėl pagalbos schemos SA.18042 (2013/C) (ex MX 17/2009) (ex NN 61/2004)
      kurią įgyvendino Ispanija dėl atleidimo nuo biokuro akcizo mokesčio
      (pranešta dokumentu Nr. C(2014) 4530)
      (Tekstas autentiškas tik ispanų kalba)
      (Tekstas svarbus EEE)
      (2014/766/ES)
      EUROPOS KOMISIJA,
      atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
      atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
      paraginusi suinteresuotąsias šalis pateikti pastabų pagal pirmiau nurodytas nuostatas (1) ir atsižvelgdama į jų pastabas,
      kadangi:
      I.   PROCEDŪRA
      
      
                  (1)
               
               
                  Nuo 2006 m. Konkurencijos generalinis direktoratas kiekvienais metais vykdė atrinktų valstybių narių įgyvendintų pagalbos priemonių ex post stebėseną. 2006 m. birželio 6 d. Sprendimu C(2006) 2293 Komisija patvirtino atleidimą nuo Ispanijos akcizo mokesčio biodegalų schemai (byla Nr. NN 61/2004). Ši schema numeriu MX 17/2009 buvo įtraukta į 2009–2010 m. stebėsenos procedūrą, kurią vykdydama Komisija tikrino, kaip valstybės narės 2009 m. įgyvendino atrinktas galiojančias schemas.
               
            
                  (2)
               
               
                  Komisija nusprendė šią schemą vėl įtraukti į 2011–2012 m. stebėsenos procedūrą, kurią vykdydama patikrino, kaip valstybės narės 2009–2010 m. laikotarpiu įgyvendino atrinktas galiojančias schemas.
               
            
                  (3)
               
               
                  Atsižvelgdama į stebėsenos procedūros metu Ispanijos pateiktą informaciją, Komisija abejojo, ar Ispanijos valdžios institucijos tinkamai įgyvendino šią schemą. Todėl ji nusprendė pradėti Sutarties dėl Europos Sąjungos veikimo (SESV) 108 straipsnio 2 dalyje nustatytą procedūrą. 2013 m. liepos 17 d. raštu Komisija informavo Ispaniją apie savo sprendimą.
               
            
                  (4)
               
               
                  2013 m. rugsėjo 20 d. Ispanija pateikė pastabų.
               
            
                  (5)
               
               
                  Komisijos sprendimas pradėti oficialią tyrimo procedūrą 2014 m. vasario 7 d. buvo paskelbtas Europos Sąjungos oficialiajame leidinyje
                      (2). Komisija paragino suinteresuotąsias šalis pateikti pastabų.
               
            
                  (6)
               
               
                  2014 m. kovo 5 d. Komisija gavo pastabų iš Ispanijos Atsinaujinančiųjų energijos išteklių gamintojų asociacijos (APPA Biocarburantes) biodegalų padalinio. Ji jas perdavė Ispanijai, kuriai buvo suteikta galimybė reaguoti. 2014 m. gegužės 6 d. Ispanijos valdžios institucijos nurodė, kad nepageidauja komentuoti iš trečiųjų suinteresuotųjų šalių gautų pastabų.
               
            II.   IŠSAMUS PRIEMONĖS APRAŠAS
      
      
                  (7)
               
               
                  Pagal schemą Nr. NN 61/2004 „Atleidimas nuo biodegalų akcizo mokesčio“ taikomas nulinis Ispanijos angliavandenių mokesčio tarifas. Jis taikomas etilo alkoholiui, pagamintam iš žemės ūkio ar daržovių kilmės produktų (bioetanolio), kurio KN kodas yra 2207 20, metilo alkoholiui, gautam iš žemės ūkio ar augalinės kilmės produktų, kurių KN kodas yra 2905 11 00, ir produktų, kurių KN kodai yra 1507, 1508, 1510, 1511, 1512, 1513, 1514, 1515 ir 1518.
               
            
                  (8)
               
               
                  Šiems produktams buvo taikomas nulinis mokesčio tarifas neatsižvelgiant į tai, ar jie buvo naudojami gryni, ar chemiškai modifikuoti. Tais atvejais, kai biodegalai buvo maišomi su kitu kuru, sumažintas tarifas buvo taikomas tik mišinyje esantiems biodegalams. Sumažintas akcizo mokestis buvo taikomas bet kokios geografinės kilmės biodegalams.
               
            
                  (9)
               
               
                  Komisija schemą patvirtino 2006 m. birželio 6 d., ji baigė galioti 2012 m. gruodžio 31 d. (3)
                  
               
            
                  (10)
               
               
                  Įvertinus stebėsenos laikotarpiu Ispanijos valdžios institucijų pateiktą informaciją kilo abejonių, ar schema 2009 ir 2010 m. įgyvendinta laikantis Komisijos sprendimo. Be to, kilo įtarimų, kad 2010 m. Ispanija galėjo naudos gavėjams permokėti kompensacijas. Komisijos abejonės buvo išdėstytos jos 2013 m. liepos 17 d. sprendimo 13–29 konstatuojamosiose dalyse.
               
            
                  (11)
               
               
                  Komisija paprašė Ispanijos:
                  
                              a.
                           
                           
                              įrodyti, kad 2009 ir 2010 m. sistema buvo tinkamai įgyvendinta;
                           
                        
                              b.
                           
                           
                              įrodyti, kad 2010 m. nebuvo permokėta kompensacijų už bioetanolį, arba, jeigu jos buvo permokėtos, paaiškinti, kokių priemonių imtasi, kad vėlesniais metais permokų būtų išvengta;
                           
                        
                              c.
                           
                           
                              pateikti visos schemos galiojimo trukmės metines ataskaitas.
                           
                        
            III.   SUINTERESUOTŲJŲ ŠALIŲ PASTABOS
      
      
                  (12)
               
               
                  2014 m. kovo 5 d. Komisija gavo pastabų iš APPA Biocarburantes. Pastabos buvo labai panašios į Ispanijos valdžios institucijų (žr. IV skirsnį) pateiktas pastabas. APPA Biocarburantes tvirtino, kad schema buvo tinkamai įgyvendinta.
               
            
                  (13)
               
               
                  Biodegalų kainą palyginus su ikimokestine iškastinio kuro kaina degalinėje, nustatyta, kad per visą laikotarpį kompensacijos buvo permokamos ir už bioetanolį, ir už biodyzeliną, išskyrus 2010 m. kompensacijas bioetanoliui ir 2012 m. kompensacijas biodyzelinui. APPA Biocarburantes tvirtino, kad ši metodika yra netinkama, nes ikimokestinė iškastinio kuro kaina degalinėje apima visas kuro vežimo ir paskirstymo sąnaudas, kol produktas pasieks galutinį vartotoją, o šioje lyginamojoje analizėje tokios logistikos sąnaudos nėra įtrauktos į biodegalų kainą. Asociacijos nuomone, būtų tinkamiau biodegalų gamybos sąnaudas palyginti su tarptautiniu mastu nurodomomis iškastinio kuro kainomis. Naudojant šią metodiką aiškiai matyti, kad per visą schemos galiojimo laiką už biodegalus buvo kompensuojama gerokai per mažai, o permokų nebuvo.
               
            
                  (14)
               
               
                  Galiausiai APPA Biocarburantes tvirtino, kad, net jeigu biodegalų kaina būtų lyginama su ikimokestine iškastinio kuro kaina degalinėje, du pavieniai galimų kompensacijos permokų atvejai būtų tik laikini, susidarę dėl paties biodegalams skirtos mokestinės pagalbos schemos pobūdžio (kai absoliutūs kiekiai nustatomi ex ante, o vertinimai atliekami ex post) ir labai svyruojančių žemės ūkio žaliavų kainų (pagrindinės biodegalų gamybos sąnaudų dedamosios). Schemos sureguliuoti nereikia – nematyti jokių ženklų, kad vėlesniais metais (2011 ir 2012 m.) galėjo būti permokėta kompensacijų už bioetanolį, o kompensacijų už biodyzeliną galėjo būti permokėta praėjusiais, 2012, metais. Be to, ateityje schemos sureguliuoti nebūtų įmanoma, nes ji baigė galioti.
               
            IV.   ISPANIJOS PASTABOS
      
      
                  (15)
               
               
                  2013 m. rugsėjo 20 d. Ispanijos valdžios institucijos pateikė pastabų. 2014 m. gegužės 6 d. jos nurodė, kad nepageidauja komentuoti joms perduotų iš trečiųjų suinteresuotųjų šalių gautų pastabų.
               
            
                  (16)
               
               
                  2013 m. rugsėjo 20 d. rašte Ispanijos valdžios institucijos pateikė informaciją apie bioetanolio ir biodyzelino gamybos sąnaudas kartu su duomenimis apie iškastinio kuro kainas 2004–2012 m. laikotarpiu. Kartu jos pateikė lenteles, kuriose biodegalų kaina palyginama su ikimokestine iškastinio kuro kaina degalinėje. Šios lentelės pateiktos priede.
               
            
                  (17)
               
               
                  Atitinkamose lentelėse nurodyti duomenys ir analizė grindžiami šiomis prielaidomis:
                  
                              a.
                           
                           
                              Pradinis taškas – tikrieji metinių Ispanijos gamyklų gamybos sąnaudų duomenys, prie jų pridėjus 5 % dydžio gamybos pelno maržą. Patikslinimai atliekami dėl skirtingo energijos kiekio biodegaluose ir iškastiniame kure, su kuriuo jie maišomi, naudojantis Europos Parlamento ir Tarybos direktyvos 2009/28/EB (4) III priedo duomenimis, t. y. atitinkamai 1,52 bioetanoliui ir 1,09 biodyzelinui.
                           
                        
                              b.
                           
                           
                              Šios sąnaudos palyginamos su duomenimis apie biodegalais pakeičiamo kuro, t. y. benzino ir dyzelino, kainą. Kaina yra ikimokestinė šio kuro kaina degalinėje, todėl ji apima komercinio paskirstymo bruto maržą. Biodegalų gamybos sąnaudų ir pakaitinio iškastinio kuro kainos skirtumas yra didžiausia kompensacijos marža.
                           
                        
                              c.
                           
                           
                              Tikroji taikoma kompensacija yra lygi mineralinių alyvų, kurios atitiktų bioetanolį ir biodyzeliną, akcizo mokesčiui. Netaikant atleidimo nuo mokesčio, aptariamiems produktams būtų taikytas toks mineralinių alyvų akcizo mokesčio tarifas, koks taikomas atitinkamai benzinui ir dyzelinui (5).
                           
                        
            
                  (18)
               
               
                  Remdamasi atitinkamais duomenimis, Ispanija nurodė, jog 2004–2012 m. laikotarpiu galima pastebėti bendrą kompensacijos už abiejų rūšių biodegalus (455,96 EUR už 1 000 l biodyzelino ir 897,22 EUR už 1 000 l bioetanolio) nepriemoką. Kiekvienus metus įvertinus atskirai, vis tiek galima pastebėti, kad visais metais buvo kompensuojama nepakankamai, išskyrus du atvejus: 2010 m. už bioetanolį ir 2012 m. už biodyzeliną.
               
            
                  (19)
               
               
                  Dėl bioetanolio Ispanija paaiškino, kad 2010 m. pastebėta akivaizdi kompensacijos permoka buvo vienkartinio biržos prekių, ypač žemės ūkio žaliavų, kainų kritimo 2010 m. sausio–birželio mėn. rezultatas. Todėl tai buvo vienkartinė, atitaisoma ir nenumatyta padėtis, kuri savaime išnyko kitais metais padidėjus žaliavų kainoms. Taigi Ispanijos valdžios institucijos neturėjo jokių motyvų imtis veiksmų. Buvo pateikta išsami informacija apie žaliavų kainų raidą ir grafikas, kuriuo parodoma cukraus ir grūdų kainų indekso tendencija (2002–2004 bazė = 100).
                  
                     Žaliavų kainų raida 2009–2011 m. laikotarpiu
                      (6)
                  
                  
            
                  (20)
               
               
                  Dėl biodyzelino Ispanija paaiškino, kad kompensacija tikriausiai buvo permokėta 2012 m., tačiau tų metų gruodžio 31 d. schema nustojo galioti.
               
            
                  (21)
               
               
                  Ispanija tvirtino, kad šioje metodikoje naudota orientacinė pakaitinio kuro kaina – ikimokestinė kaina degalinėje – buvo labiausiai apribojantis iš visų galimų variantų, o tinkamesnis būtų palyginimas su pasaulinėms šių produktų kainoms artimesne verte. Ispanijos valdžios institucijos taip pat pateikė lenteles, kuriose biodegalų kaina palyginama su pasauline iškastinio kuro kaina, ir pabrėžė, kad šiuo atveju nė vienais iš vertintų metų nebuvo pastebėta kompensacijos permokų už biodyzeliną atvejų, o galima kompensacijos permoka už bioetanolį buvo menkavertė (2 EUR/1 000 l, palyginti su 142,13 EUR/1 000 l, jei orientacinė kaina būtų ikimokestinė iškastinio kuro kaina degalinėje). Bendra kompensacijos nepriemoka būtų kelis kartus didesnė, palyginti su gauta pagal ankstesnę metodiką.
               
            
                  (22)
               
               
                  Ispanijos valdžios institucijos paaiškino, kad jos pateikė ataskaitą apie visas įmones, gaminusias, perdirbusias, laikiusias, gavusias ir išsiuntusias akcizais apmokestinamas prekes, kaip numatyta Tarybos direktyvoje 2008/118/EB (7).
               
            
                  (23)
               
               
                  Tos direktyvos 4 straipsnio 1 punkte „įgaliotas sandėlio savininkas“ apibrėžiamas kaip fizinis ar juridinis asmuo, kuriam suteiktas leidimas vykdant savo veiklą apmokestinamų prekių sandėlyje gaminti, perdirbti, laikyti, priimti ar išsiųsti akcizais apmokestinamas prekes, kurioms pritaikytas akcizų mokėjimo laikino atidėjimo režimas. Direktyvos 8 straipsnyje teigiama, kad įgaliotas sandėlio savininkas privalo sumokėti akcizo mokestį.
               
            
                  (24)
               
               
                  Ispanijos valdžios institucijos paaiškino, kodėl jos pateikė mokestinę informaciją tik apie vieną iš dviejų įmonių, kurios buvo pasirašiusios susitarimą subrangos pagrindu iš sojos ir palmių aliejaus gaminti riebalų rūgščių metilesterius (FAME). Kadangi šioje sutartyje buvo aptariamas akcizais apmokestinamų produktų laikymas, judėjimas ir kontrolė, jai buvo taikoma Direktyva 2008/118/EB. Ispanijos valdžios institucijos nurodė, kad produkto savininkui netaikoma direktyvos 4 straipsnio 1 punkte išdėstyta „įgalioto sandėlio savininko“ apibrėžtis.
               
            V.   PRIEMONĖS VERTINIMAS
      
      
                  (25)
               
               
                  Komisija byloje Nr. NN 61/2004 priimtame sprendime jau padarė išvadą, kad aptariama priemonė apima pagalbą pagal SESV 107 straipsnį. Komisija šią pagalbos schemą įvertino pagal 2001 m. Valstybės pagalbos aplinkos apsaugai Bendrijos gaires (8) ir padarė išvadą, kad ji yra suderinama su vidaus rinka.
               
            
                  (26)
               
               
                  Ispanijos valdžios institucijos Konkurencijos generaliniam direktoratui dabar pateikė išsamią informaciją, apimančią atitinkamus viso schemos galiojimo laikotarpio duomenis apie bioetanolio ir biodyzelino gamybos sąnaudas. Biodegalų gamybos sąnaudas palyginus su ikimokestine iškastinio kuro kaina degalinėje, kaip matyti šio sprendimo priede pateiktose lentelėse, galima pastebėti du kompensacijos permokos atvejus: 2010 m. kompensacijas už bioetanolį ir 2012 m. kompensacijas už biodyzeliną.
               
            
                  (27)
               
               
                  Kalbant apie Ispanijos siūlomą alternatyvią metodiką, kurioje remiamasi pasaulinėmis iškastinio kuro kainomis, Komisija pažymi, kad ši metodika skiriasi nuo tos, kurią Ispanija siūlė, o Komisija naudojo priemonei Nr. NN 61/2004 įvertinti. Kadangi Komisija tikrina, ar Ispanija tinkamai įgyvendino pagalbos schemą laikydamasi sprendimo, kuriuo ši schema buvo patvirtinta priemonės Nr. NN 61/2004 atveju, siūloma alternatyvi metodika nėra priimtina.
               
            
                  (28)
               
               
                  Nepaisant to, Komisija pažymi, kad nuolatinės kompensacijos permokų tendencijos nepastebima. Be to, vertinant pagalbą visu schemos galiojimo laikotarpiu, nėra ženklų, kad būtų susidariusi bendra kompensacijos permoka. Komisija atsižvelgia į Ispanijos pateiktus paaiškinimus (žr. 18, 19, 20 ir 22 konstatuojamąsias dalis).
               
            
                  (29)
               
               
                  Dėl bioetanolio Komisija mano, kad kompensacijos permokai atitaisyti patikslinimų atlikti nereikėjo. Šiuo atveju Ispanijai pavyko įrodyti, kad kompensacijos permoka buvo panaikinta, daugiausia dėl to, kad po 2010 m. birželio mėn. gerokai padidėjo žaliavų kainos. Iš tikrųjų, 2011 ir 2012 m. kompensacijos permokos už bioetanolį nepastebėta.
               
            
                  (30)
               
               
                  Dėl biodyzelino Komisija pažymi, kad 2012 m. pastebėta nedidelė kompensacijos permoka – 41,85 EUR/1 000 l. Ši kompensacijos permoka susidarė, kai priemonė ir, svarbiausia, paramos lygis nebuvo keičiami. Ši padėtis susidarė dėl schemai nepriklausančių veiksnių, konkrečiai – Ispanijoje gerokai išaugus iškastinio kuro dyzelino kainai. Komisija atkreipia dėmesį, kad dyzelino kaina 2012 m. buvo 8 % didesnė negu 2011 m., 36 % didesnė negu 2010 m. ir 71 % didesnė negu 2009 m. Palyginti, biodyzelino gamybos sąnaudos 2012 m. buvo tokios pat kaip 2011 m., 16 % didesnės negu užfiksuotos 2010 m. ir 25 % didesnės negu 2009 m. Komisija taip pat atkreipia dėmesį, kad 2012 m. pabaigoje schema nustojo galioti, todėl nebuvo įmanoma atleidimo nuo akcizo mokesčio sureguliuoti taip, kad ateityje būtų išvengta kompensacijos permokų, kaip numatyta byloje Nr. NN 61/2004 priimto Komisijos sprendimo 19 konstatuojamojoje dalyje. Komisija taip pat pažymi, kad nei 2013 m., nei vėlesniais metais pagalbos nebuvo suteikta. Galiausiai, kaip paaiškinta 28 konstatuojamojoje dalyje, atsižvelgus ir į 2012 m. duomenis kompensacijos permokų nenustatyta visu schemos galiojimo laikotarpiu. Taigi, tai galima laikyti ženklu, kad Ispanija galėjo taikyti schemoje numatytą ex ante skaičiavimo metodą.
               
            
                  (31)
               
               
                  Atsižvelgusi į Ispanijos pateiktą papildomą informaciją, Komisija mano, kad byloje Nr. NN 61/2004 priimto Komisijos sprendimo 19 konstatuojamojoje dalyje išdėstytas pareigas Ispanija įvykdė.
               
            
                  (32)
               
               
                  Remdamasi Ispanijos pateiktais paaiškinimais apie Tarybos direktyvos 2008/118/EB taikymą, Komisija sutinka, kad Ispanijos valdžios institucijos pateikė ataskaitą apie visas reikiamas įmones.
               
            VI.   IŠVADA
      
      
                  (33)
               
               
                  Komisija konstatuoja, kad Ispanija tinkamai įgyvendino pagalbos schemą Nr. NN 61/2004, laikydamasi Komisijos sprendimo, kuriuo ji patvirtinama,
               
            PRIĖMĖ ŠĮ SPRENDIMĄ:
      1 straipsnis
      Ispanijos valstybės pagalbos schema Nr. NN 61/2004 yra suderinama su vidaus rinka pagal SESV 107 straipsnio 3 dalies c punktą ir yra tinkamai įgyvendinta laikantis Komisijos sprendimo byloje Nr. NN 61/2004.
      2 straipsnis
      Šis sprendimas skirtas Ispanijos Karalystei.
      
         Priimta Briuselyje 2014 m. liepos 9 d.
         
            
               Komisijos vardu
            
            Joaquín ALMUNIA
            
               Pirmininko pavaduotojas
            
         
      
      
         (1)  OL C 37, 2014 2 7, p. 44.
      
         (2)  Žr. 1 išnašą.
      
         (3)  OL C 219, 2006 9 12, p. 3.
      
         (4)  2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB, OL L 140, 2009 6 5, p. 16.
      
         (5)  Bioetanolio atveju ši suma 2004–2009 m. laikotarpiu buvo 371,69 EUR/1000 l, o 2009–2012 m. laikotarpiu – 400,69 EUR/1000 l. Biodyzelino atveju taikytos sumos 2004–2006 m. laikotarpiu buvo 269,89 EUR/1000 l, 2007–2009 m. laikotarpiu – 278 EUR/1000 l, o 2009–2012 m. laikotarpiu – 307 EUR/1000 l.
      
         (6)  Cukraus kainų indeksas prasideda dešinės pusės apačioje, o grūdų kainų indeksas prasideda dešinės pusės viršuje.
      
         (7)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB, OL L 9, 2009 1 14, p. 12.
      
         (8)  OL C 37, 2001 2 3, p. 3.
      
         PRIEDAS
         
            1 lentelė
         
         
            Bioetanolio gamybos sąnaudos Ispanijoje
         
         
                     Bioetanolio gamybos sąnaudos Ispanijoje
                  
               
                     EUR/1 000  litrų
                  
                  
                     2004
                  
                  
                     2005
                  
                  
                     2006
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
               
                     Žaliavos
                  
                  
                     (+)
                  
                  
                     […] (*)
                     
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Darbas
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Nusidėvėjimas
                  
                  
                     (+)
                  
               
                     Kintamosios ir finansinės sąnaudos
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Transportas ir paskirstymas
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Pajamos iš šalutinių produktų
                  
                  
                     (–)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Tiesioginė pagalba
                  
                  
                     (–)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     
                        Bendrosios gamybos sąnaudos
                     
                  
                  
                      
                  
                  
                     
                        603 
                     
                  
                  
                     
                        692 
                     
                  
                  
                     
                        672 
                     
                  
                  
                     
                        582 
                     
                  
                  
                     
                        602 
                     
                  
                  
                     
                        581 
                     
                  
                  
                     
                        510 
                     
                  
                  
                     
                        688 
                     
                  
                  
                     
                        763 
                     
                  
               
                     Gamybos marža (5 %)
                  
                  
                     (+)
                  
                  
                     
                        30 
                     
                  
                  
                     
                        35 
                     
                  
                  
                     
                        34 
                     
                  
                  
                     
                        29 
                     
                  
                  
                     
                        30 
                     
                  
                  
                     
                        29 
                     
                  
                  
                     
                        26 
                     
                  
                  
                     
                        34 
                     
                  
                  
                     
                        38 
                     
                  
               
                     Įvairios energinės vertės koregavimo koeficientas
                  
                  
                     (+)
                  
                  
                     
                        329 
                     
                  
                  
                     
                        378 
                     
                  
                  
                     
                        367 
                     
                  
                  
                     
                        318 
                     
                  
                  
                     
                        329 
                     
                  
                  
                     
                        317 
                     
                  
                  
                     
                        278 
                     
                  
                  
                     
                        376 
                     
                  
                  
                     
                        417 
                     
                  
               
                     
                        Bendroji bioetanolio kaina (prieš mokesčius)
                     
                  
                  
                     (B)
                  
                  
                     
                        962 
                     
                  
                  
                     
                        1 104 
                     
                  
                  
                     
                        1 073 
                     
                  
                  
                     
                        929 
                     
                  
                  
                     
                        961 
                     
                  
                  
                     
                        927 
                     
                  
                  
                     
                        814 
                     
                  
                  
                     
                        1 098 
                     
                  
                  
                     
                        1 218 
                     
                  
               
                     
                        95 I.O. benzino kaina (prieš mokesčius)
                     
                  
                  
                     (P)
                  
                  
                     
                        351,8 
                     
                  
                  
                     
                        427,0 
                     
                  
                  
                     
                        483,3 
                     
                  
                  
                     
                        497,0 
                     
                  
                  
                     
                        560,8 
                     
                  
                  
                     
                        436,7 
                     
                  
                  
                     
                        555,4 
                     
                  
                  
                     
                        674,6 
                     
                  
                  
                     
                        741,0 
                     
                  
               
                     Didžiausia kompensacijos marža
                  
                  
                     (M) = (B) – (P)
                  
                  
                     610,6 
                  
                  
                     677,4 
                  
                  
                     589,2 
                  
                  
                     431,9 
                  
                  
                     400,0 
                  
                  
                     490,6 
                  
                  
                     258,6 
                  
                  
                     423,4 
                  
                  
                     476,7 
                  
               
                     Mineralinių alyvų akcizo mokestis (IEH)
                  
                  
                     (IEH)
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     400,7 
                  
                  
                     400,7 
                  
                  
                     400,7 
                  
                  
                     400,7 
                  
               
                     
                        Kompensacijos nepriemoka (I)
                     
                  
                  
                     (I) = (M) – (IEH)
                  
                  
                     238,90 
                  
                  
                     305,74 
                  
                  
                     217,52 
                  
                  
                     60,18 
                  
                  
                     28,30 
                  
                  
                     118,89 
                  
                  
                     89,89 
                  
                  
                     – 142,13 
                  
                  
                     22,76 
                  
                  
                     76,06 
                  
               
                     
                                 
                                    Šaltinis:
                              
                              
                                 Ispanijos valdžios institucijos
                              
                           
               
            
         
            2 lentelė
         
         
            Biodyzelino gamybos sąnaudos Ispanijoje
         
         
                     Biodyzelino gamybos sąnaudos Ispanijoje
                  
               
                     EUR/1 000  litrų
                  
                  
                     2004
                  
                  
                     2005
                  
                  
                     2006
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
               
                     Žaliavos
                  
                  
                     (+)
                  
                  
                     […] (**)
                     
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Darbas
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Nusidėvėjimas
                  
                  
                     (+)
                  
               
                     Kintamosios ir finansinės sąnaudos
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Transportas ir paskirstymas
                  
                  
                     (+)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Pajamos iš šalutinių produktų
                  
                  
                     (–)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     Tiesioginė pagalba
                  
                  
                     (–)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
                  
                     (…)
                  
               
                     
                        Bendrosios gamybos sąnaudos
                     
                  
                  
                      
                  
                  
                     553 
                  
                  
                     744 
                  
                  
                     710 
                  
                  
                     762 
                  
                  
                     992 
                  
                  
                     733 
                  
                  
                     791 
                  
                  
                     917 
                  
                  
                     918 
                  
               
                     Gamybos marža (5 %)
                  
                  
                     (+)
                  
                  
                     28 
                  
                  
                     37 
                  
                  
                     36 
                  
                  
                     38 
                  
                  
                     50 
                  
                  
                     37 
                  
                  
                     40 
                  
                  
                     46 
                  
                  
                     46 
                  
               
                     Įvairios energinės vertės koregavimo koeficientas
                  
                  
                     (+)
                  
                  
                     52 
                  
                  
                     70 
                  
                  
                     67 
                  
                  
                     72 
                  
                  
                     94 
                  
                  
                     69 
                  
                  
                     75 
                  
                  
                     87 
                  
                  
                     87 
                  
               
                     
                        Bendroji biodyzelino kaina (prieš mokesčius)
                     
                  
                  
                     (B)
                  
                  
                     633 
                  
                  
                     852 
                  
                  
                     813 
                  
                  
                     872 
                  
                  
                     1 135 
                  
                  
                     839 
                  
                  
                     905 
                  
                  
                     1 050 
                  
                  
                     1 051 
                  
               
                     
                        Gazolio A kaina (prieš mokesčius)
                     
                  
                  
                     (P)
                  
                  
                     355,0 
                  
                  
                     476,0 
                  
                  
                     521,7 
                  
                  
                     524,9 
                  
                  
                     672,8 
                  
                  
                     459,0 
                  
                  
                     576,5 
                  
                  
                     727,9 
                  
                  
                     785,5 
                  
               
                     Didžiausia kompensacijos marža
                  
                  
                     (M) = (B) – (P)
                  
                  
                     277,9 
                  
                  
                     375,5 
                  
                  
                     290,9 
                  
                  
                     347,2 
                  
                  
                     462,5 
                  
                  
                     379,9 
                  
                  
                     379,9 
                  
                  
                     328,8 
                  
                  
                     321,6 
                  
                  
                     265,2 
                  
               
                     Mineralinių alyvų akcizo mokestis
                  
                  
                     (IEH)
                  
                  
                     269,86 
                  
                  
                     269,86 
                  
                  
                     269,86 
                  
                  
                     278 
                  
                  
                     278 
                  
                  
                     278 
                  
                  
                     307 
                  
                  
                     307 
                  
                  
                     307 
                  
                  
                     307 
                  
               
                     
                        Kompensacijos nepriemoka (I)
                     
                  
                  
                     (I) = (M) – (IEH)
                  
                  
                     8,05 
                  
                  
                     105,65 
                  
                  
                     21,04 
                  
                  
                     69,21 
                  
                  
                     184,54 
                  
                  
                     101,92 
                  
                  
                     72,92 
                  
                  
                     21,80 
                  
                  
                     14,61 
                  
                  
                     –41,85 
                  
               
                     
                                 
                                    Šaltinis:
                              
                              
                                 Ispanijos valdžios institucijos
                              
                           
               
            (*)  Verslo paslaptis
         
            (**)  Verslo paslaptis